เริ่มจากเป็นซีสที่มดลูกค่ะ รักษาโดยการฉีดยาคุมแบบ 1 เดือน ฉีดไปได้ 5 เข็ม เข็มละ 1 เดือนค่ะ หลังจากนั้นอัลตร้าซาวน์ ซีสยุบไปแล้วค่ะ ให้เลิกฉีด แล้วก็เลยเปลี่ยนมาเป็นแบบชนิดกินค่ะ หมดไปแผงแรก มีประจำเดือนมาแบบกระปริบกระปอย ประมาณ 4 วัน แล้วก็เริ่มแผงที่ 2 ตามปกติค่ะ พอหมดแผงที่ 2 ไปได้ประมาณ 7 วันแล้ว ประจำเดือนก็ยังไม่มา รบกวนปรึกษาคุณค่ะว่า เกิดจากการฉีดยาคุมหรือเปล่าค่ะ**หมายเหตุ**1. ยาคุมแผงที่ 2 หลังจากกินไปได้ 10 วัน ก็ไม่ได้ทานไป 1 วัน เนื่องจากอาเจียน คาดว่าน่าจะอาเจียนยาออกมาด้วย แต่หลังจากนั้นก็ทานจนครบปรกติค่ะ2. ถ้ามีเพศสัมพันธ์ จะเสี่ยงกับการตั้งครรภ์มั้ยคะ***
สวัสดีค่ะ การทีประจำเดือนไม่มา อาจเกิดจาก1. การตั้งครรภ์ เนื่องจากยาคุมกำเนิดนั้นไม่สามารถป้องกันการตั้งครรภ์ได้ 100% และหากมี 1 วันที่เกิดการอาเจียนออกมา ย่อมทำให้ประสิทธิภาพของยาคุมกำเนิดลดลงได้2. เป็นผลข้างเคียงของยาคุมกำเนิด ที่หากทานอย่างต่อเนื่อง อาจทำให้เยื่อบุผนังโพรงมดลูกบางลง และทำให้ไม่มีประจำเดือนมาได้ ซึ่งนับรวมตั้งแต่การฉีดยาคุมกำเนิดชนิดฮอร์โมนรวมที่ฉีดทุก 1 เดือนด้วยดังนั้น อันดับแรก ควรลองตรวจหาการตั้งครรภ์ดูก่อนค่ะ หากตรวจไม่พบ ก็ให้ทานยาคุมกำเนิดต่อไปตามปกติค่ะ